ଆମନିଓଟିକ ଫ୍ଲୁଇଡ୍ ଏମ୍ବୋଲିଜ୍ମ

ଆମନିଓଟିକ ଫ୍ଲୁଇଡ୍ ଏମ୍ବୋଲିଜ୍ମ (ଇଂରାଜୀ ଭାଷାରେ Amniotic fluid embolism/ AFE ) ହେଉଛି ପ୍ରସବ ସମୟର ଏକ ଜଟିଳତା ଯେଉଁଥିରେ ଭ୍ରୁଣ ତନ୍ତୁ ମାତାର ରକ୍ତ ପ୍ରବାହରେ ପ୍ରବେଶ କରିବା ଫଳରେ ବିଭିନ୍ନ ସ୍ୱାସ୍ଥ୍ୟ ସମସ୍ୟା ଦେଖାଦେଇଥାଏ ।  ଆରମ୍ଭ ଶୀଘ୍ର ଗତିରେ ହୁଏ । ପ୍ରାରମ୍ଭିକ ଲକ୍ଷଣ ମଧ୍ୟରେ ମୁଣ୍ଡବିନ୍ଧା, ଛାତି ଯନ୍ତ୍ରଣା, ବାନ୍ତି, ଏବଂ ଅଣନିଶ୍ୱାସ ହୋଇପାରେ ।

ବିପଦ କାରଣଗୁଡିକ ଅସ୍ପଷ୍ଟ; ଯଦିଓ ପ୍ରଭାବିତ ବ୍ୟକ୍ତିମାନଙ୍କର ସାଧାରଣତ ଆଲର୍ଜି ହୋଇପାରେ । ମାତୃ ରକ୍ତରେ ପ୍ରବେଶ କରିଥିବା ଭ୍ରୁଣ ଟିସୁ ଉପରେ ଏକ ଆଲର୍ଜି ପ୍ରତିକ୍ରିୟା ଅନ୍ତର୍ଭୁକ୍ତ ବୋଲି ଅନ୍ତର୍ନିହିତ ପ୍ରଣାଳୀରେ ବିଶ୍ୱାସ କରାଯାଏ । ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପରେ ରୋଗ ନିର୍ଣ୍ଣୟ, ବିଶେଷତ  କମ୍ ଅମ୍ଳଜାନ ଏବଂ ନିମ୍ନ ରକ୍ତଚାପ ଉପରେ ନିର୍ଭର କରେ ।

ଚିକିତ୍ସା ସାଧାରଣତଃ  ସହାୟକ ଯତ୍ନ ଅଟେ । ଏଥିରେ ଅମ୍ଳଜାନ ଚିକିତ୍ସା, ଇନ‌ଟ୍ୟୁବେସନ ଏବଂ ଭେଣ୍ଟିଲେସନ୍, ରକ୍ତଦାନ କିମ୍ବା କାର୍ଡିଓପଲମୋନାରୀ ପୁନଃ ଉଦ୍ଧାର (CPR) ହୋଇପାରେ । ପସବ ନ ହୋଇଥିଲେ ଦ୍ରୁତ ପସବ ଆବଶ୍ୟକ ହୋଇପାରେ । ଯେଉଁମାନେ ବଞ୍ଚିଛନ୍ତି ସେମାନଙ୍କ ମଧ୍ୟରୁ କେତେକଙ୍କର ମସ୍ତିଷ୍କ କ୍ଷତିଗ୍ରସ୍ତ ହୋଇଥିବାବେଳେ ଅନ୍ୟମାନେ ସ୍ୱାଭାବିକ ଅବସ୍ଥାକୁ ଫେରିଛନ୍ତି ।

ପ୍ରାୟ ୪୦,୦୦୦ ମହିଳାଙ୍କ ମଧ୍ୟରୁ ଜଣକର ଆମନିଓଟିକ୍ ଫ୍ଲୁଇଡ୍ ଏମ୍ବୋଲାଇଜିମ୍ ହୁଏ । ବୃଦ୍ଧ ମାଆମାନେ ସାଧାରଣତ ପ୍ରଭାବିତ ହୁଅନ୍ତି ଓ ପ୍ରଭାବିତଙ୍କ ମଧ୍ୟରୁ ପ୍ରାୟ ୪୦% ମୃତ୍ୟୁ ବରଣ କରନ୍ତି। ଏହା ଗର୍ଭାବସ୍ଥାରେ ଏହା ମୃତ୍ୟୁର ଅପେକ୍ଷାକୃତ ସାଧାରଣ କାରଣ, ଯୁକ୍ତରାଷ୍ଟ୍ରରେ ଏହିପରି ମୃତ୍ୟୁର ପ୍ରାୟ ୭.୫% ପ୍ରତିନିଧିତ୍ୱ କରିଥାଏ ।  ଏହି ଅବସ୍ଥା ପ୍ରଥମେ ୧୯୨୬ ମସିହାରେ ବର୍ଣ୍ଣନା କରାଯାଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki